open-index/open-wikipedia-markdown huggingface dataset:
Guy Arendt

De **Guy Arendt**, gebuer den 13. Abrëll 1954 an der Stad Lëtzebuerg, ass e lëtzebuergesche Jurist a Politiker (DP). 
## Karriär
Nom Secondaire am Stater Kolléisch (Section A classique), huet hien zu Nanzeg Droit op der *[[Université Nancy 2]]* studéiert.

Den 13. Februar 1980 gouf hien als Affekot vereedegt. Vun 1983 bis 2003 war hien Ersatz-Friddensriichter (fr: *juge de paix suppléant*) um Friddensgeriicht zu Esch-Uelzecht.

An der Gemeng Walfer war hie vun 1992 bis Enn 2015 Member vum Gemengerot. Nodeem hie vun 2000 bis 2002 do Schäffe war, war hie vun 2003 bis zu senger Ernennung zum Staatssekretär, Enn 2015, Buergermeeschter.

No de Chamberwale vum 20. Oktober 2013 ass hien de 5. Dezember 2013 an d'Chamber "nogeréckelt" an d'Plaz vum Xavier Bettel, dee Premierminister gouf. Vum 18. Dezember 2015 bis de 5. Dezember 2018 war hie Staatssekretär fir Kultur an der Regierung Bettel-Schneider

Bei de Chamberwale vum 14. Oktober 2018 gouf hien op en Neits an d'Chamber gewielt. Bei deene vum 8. Oktober 2023 ass hien den 21. November 2023 an d'Chamber nogeréckelt.

De Guy Arendt war vun 2006 bis 2007 President vum Barreau vu Lëtzebuerg a vun 2003 bis 2008 war hie Generalsekretär vun der *Union internationale des avocats*.

## Gielercher

* Commandeur vum Ordre de Mérite du Grand-Duché de Luxembourg (Promotioun 2022)

## Um Spaweck
Société luxembourgeoise de littérature générale et comparée

D**'Société luxembourgeoise de littérature générale et comparée**, gekierzt **SLLGC**, ass eng Organisatioun déi als Austauschplattform tëscht Spezialisten an Amateure vun de Literaturwëssenschaften déngt. D'SLLGC organiséiert Konferenzen, Colloquen a Ronndëschgespréicher a publizéiert - am Prinzip - all Joer eng Revue.

## Um Spaweck
* Internetsite vun der SLLGC
Fausse braie

Eng **Fausse braie** (dt.: *Niederwall* oder *Vorwall*) ass e Festungselement am bastionéierte Festungsbau. Eng Fausse braie besteet aus enger Mauer oder engem Wall, dee méi déif tëscht dem Gruef an dem eigentleche Wall läit fir de Gruef besser ze verdeedegen. Am Géigesaz zu enger Braie oder enger Kontregarde ass eng Fausse braie direkt mat dem eigentleche Rempart verbonnen. Eng Fausse braie ass net mat engem Zwénger vu Festungen aus dem Mëttelalter ze verwiesselen.

## Entwécklung

Fausse braieë goufen haaptsächlech an hollännesche Festungswierker vum 16. a 17. Joerhonnert benotzt. Si bestinn aus Mauere mat Scharten oder Paarten, oder awer aus kasemattéierte Wäll, déi méi déif wéi den eigentleche Rempart leien. Och an der Festung Lëtzebuerg goufe Fausses braieë gebaut, op der Diddenuewener Front, fir eng besser Verdeedegung vum Dall z′assuréieren.

## Funktioun

Eng Fausse braie gläicht d′Schwächt vun engem héije Rempart aus, e Gruef dee méi déif läit ze verdeedegen, andeems duerch d'Fausse braie en zweete Rempart mat engem méi nidderegen Niveau geschaf gëtt, dee méi no um Gruef läit. Den Accès an de Gruef gëtt vun dësem Wierk kontrolléiert, gradewéi Deeler vun der Contre-escarpe an de gedeckte Wee op der Contre-escarpe. Duerch seng niddereg Positioun ass eng Fausse braie an der klassescher, hollännescher Bauweis virun direktem Feier besser geschützt wéi den eigentleche Rempart. Et gëtt awer och Variatiounen, zum Beispill an der Festung Lëtzebuerg, wou Fausse braieën dozou gebaut goufe fir den Dall besser ze schützen.

## Beispiller

* Fausse braie Beck-Jost (Festung Lëtzebuerg)
* Fausse braie Louis-Beck (Festung Lëtzebuerg)


Image:Luxembourg_Fortress_from_Adolphe_Bridge_02_c67.jpg|Lénks am Bild, de Plateau mat de Fändelen, ass de Rescht vun der Fausse braie Beck-Jost vun der Festung Lëtzebuerg.
Image:17-10-2005-brestFausse-braie.jpg|Fausse braie vun der Festung Brest.
Image:Montmédy2.JPG|Courtine (riets am Bild), Fausse braie a Ravelin (lénks am Bild) vun der Festung Montmédy. Am Hannergrond ass eng Bastioun ze gesinn, déi un d'Courtine uschléisst.
Caro-Kann-Verdeedegung

D**'Caro-Kann-Verdeedegung** ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner de Schlëssele B10 bis B19 klassifizéiert.

D'Caro-Kann-Verdeedegung fänkt mat de follgenden Zich un:

:**1. e4 c6**

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Caro-Kann-Verdeedegung ënner de Schlëssele B10 bis B19 klassifizéiert.
* B10: 1. e4 c6
* B11: 1. e4 c6 2. Sc3 d5 3. Sf3 Lg4
* B12: 1. e4 c6 2. d4
* B13: 1. e4 c6 2. d4 d5 3. exd5
* B14: 1. e4 c6 2. d4 d5 3. exd5 cxd5 4. c4 Sf6 5. Sc3 e6
* B15: 1. e4 c6 2. d4 d5 3. Sc3
* B16: 1. e4 c6 2. d4 d5 3. Sc3 dxe4 4. Sxe4 Sf6 5. Sxf6+ gxf6
* B17: 1. e4 c6 2. d4 d5 3. Sc3 dxe4 4. Sxe4 Sd7
* B18: 1. e4 c6 2. d4 d5 3. Sc3 dxe4 4. Sxe4 Lf5
* B19: 1. e4 c6 2. d4 d5 3. Sc3 dxe4 4. Sxe4 Lf5 5. Sg3 Lg6 6. h4 h6 7. Sf3 Sd7

## Kuckt och
* Schachnotatioun
Kinneksgambit

D**'Kinneksgambit** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C30-C39 klassifizéiert.

D'Kinneksgambit fänkt mat de follgenden Zich un:

:**1. e4 e5**
:**2. f4**

## Varianten
Souwuel am ugehollene wéi och am ofgeleentene Kinneksgambit gëtt et eng ganz Rei Varianten.

### Ugehollent Kinneksgambit
* 1. e4 e5 2. f4 exf4

#### Kinneksspréngergambit
* 1. e4 e5 2. f4 exf4 3. Sf3

#### Leefergambit
* 1. e4 e5 2. f4 exf4 3. Lc4

### Ofgeleent Kinneksgambit
*e4 e5 2. f4 ouni fxe4

#### Falkbeer-Géigegambit
* 1. e4 e5 2. f4 d5

#### Klassesch Verdeedegung
* 1. e4 e5 2. f4 Lc5

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Kinneksgambit ënner de Schlësselen C30 bis C39 klassifizéiert.
* C30: 1. e4 e5 2. f4
* C31: 1. e4 e5 2. f4 d5
* C32: 1. e4 e5 2. f4 d5 3. exd5 e4 4. d3 Sf6 5. dxe4
* C33: 1. e4 e5 2. f4 exf4
* C34: 1. e4 e5 2. f4 exf4 3. Sf3
* C35: 1. e4 e5 2. f4 exf4 3. Sf3 Le7
* C36: 1. e4 e5 2. f4 exf4 3. Sf3 d5
* C37: 1. e4 e5 2. f4 exf4 3. Sf3 g5 4. Sc3
* C38: 1. e4 e5 2. f4 exf4 3. Sf3 g5 4. Lc4 Lg7
* C39: 1. e4 e5 2. f4 exf4 3. Sf3 g5 4. h4

## Literatur
* Thomas Johansson: *The King's Gambit for the Creative Aggressor!/Das Königsgambit für den erfindungsreichen Angriffsspieler!*. Schachverlag Kania, 2005, ISBN 3-93119-209-1

## Kuckt och
* Schachnotatioun
Bibliographie courante de la littérature luxembourgeoise

D**'Bibliographie courante de la littérature luxembourgeoise** war eng "lafend" Bibliographie vun der Lëtzebuerger Literatur.

Déi éischt alljärlech *Bibliographie courante de la littérature luxembourgeoise* huet sech op d'Joer 1988 bezunn a koum 1989 eraus.

Vun 1989 bis 1994 gouf d**Bibliographie courante de la littérature luxembourgeoise'' vun den ''[[Lëtzebuerger Nationalarchiven|Archives nationales]]'' éditéiert. Zanter [[1995]] mécht dat de ''[[Centre national de littérature]]''.

D**Bibliographie courante de la littérature luxembourgeoise* vun de Joren [[1988]] bis [[1997]] gouf vum [[Claude Meintz]] erausbruecht, déi vun de Joren [[1998]] bis [[2004]] vun der [[Marie-France Kremer]], déi vum Joer [[2005]] vun der Marie-France Kremer zesumme mat der [[Daphné Boehles]], an déi vun de Joren [[2006]] bis [[2014]] vun der Daphné Boehles.

Zanterhier gëtt et se net méi als eegestänneg Publikatioun; d'bibliographesch Notize ginn ewell vun [[a-z.lu]] publizéiert.

== Um Spaweck ==
* [https://cnl.public.lu/fr/archives/bibliotheque/Bibliographie-courante-de-la-litterature-luxembourgeoise.html D*'Bibliographie courante de la littérature luxembourgeoise* vun 2001 bis 2013 op der Websäit vum *Centre national de littérature''.]
Claude Meintz

De **Claude Meintz**, gebuer de 6. Februar 1944 an der Stad Lëtzebuerg a gestuerwen den 1. Oktober 2014, war e lëtzebuergeschen Archivist a Conservateur.

Vun 1988 bis 1997 huet hien d*'[[Bibliographie courante de la littérature luxembourgeoise]]* erausginn.

Hien ass de Brudder vum Politiker Carlo Meintz.

## Bibliographie
* Meintz, Claude: *Bibliographie courante de la littérature luxembourgeoise - 1988*, Lëtzebuerg, 1989
* Meintz, Claude: *Bibliographie courante de la littérature luxembourgeoise - 1989*, Lëtzebuerg, 1990
* Meintz, Claude: *Bibliographie courante de la littérature luxembourgeoise - 1990*, Lëtzebuerg, 1991
* Meintz, Claude: *Bibliographie courante de la littérature luxembourgeoise - 1991*, Lëtzebuerg, 1992
* Meintz, Claude: *Bibliographie courante de la littérature luxembourgeoise - 1992*, Lëtzebuerg, 1993
* Meintz, Claude: *Bibliographie courante de la littérature luxembourgeoise - 1993*, Miersch, 1994
* Meintz, Claude: *Bibliographie courante de la littérature luxembourgeoise - 1994*, Miersch, 1995
* Meintz, Claude: *Bibliographie courante de la littérature luxembourgeoise - 1995*, Miersch, 1996
* Meintz, Claude: *Bibliographie courante de la littérature luxembourgeoise - 1996*, Miersch, 1997
* Meintz, Claude: *Bibliographie courante de la littérature luxembourgeoise - 1997*, Miersch, 1998
* Meintz, Claude: *Paul Spang - Bibliographie pour la période de 1952 à 1997*, Lëtzebuerg, 1997
* Meintz, Claude: *Les sociétés culturelles et sportives luxembourgeoises au Grand-Duché et à l'étranger. Les sources de leur histoire aux Archives nationales (1815-1944)*, Archives Nationales, 1997
* Meintz, Claude: *Batty Weber - Bibliographie 1882-2002, Lëtzebuerg*, 2003
Mykola Asarow

De **Mykola Janowytsch Asarow**, op Ukrainesch Микола Янович Азаров, gebuer de 17. Dezember 1947 zu Kaluga a Russland als *Nikolai Janowitsch Pachlo*, op Russesch Николай Янович Пахло, ass en ukrainesche Politiker. Hie war vun 2010 bis 2014 Premierminister vun der Ukrain. Virdru war en ënner dem Wiktor Janukowytsch Finanzminister a Vizeregierungschef vun der Ukrain.

Hien hat seng berufflech Karriär 1971 als Chef de Service an du Chefingenieur an enger Kuelegrouf ugefaangen a goung 1976 an d'Fuerschung. 1984 ass en an d'Ukrain wunne gaangen, wou en als (Vize-)Direkter vun engem Institut fir Biergbau a Geologie geschafft huet. Hien huet 1986 en Dokter-Titel fir Geologie a Mineralogie kritt an 1991 den Titel als Professer.

Seng politesch Karriär huet en ufanks der 1990er Joren ugefaangen, an der *Partei vun der Aarbecht* (Partija Prazi), déi méi spéit a *Partei vun der regionaler Erëmgebuert* (Partija Regionalnoho Wyroschdennja) an 2001 a *Partei vun de Regiounen* (Partija Rehioniw) ëmgenannt gouf. Den Asarow gouf 1994 an d'Werchowna Rada, d'ukrainescht Parlament, gewiellt. Hie war 2001 President vun der *Partija Regioniw* an huet dunn d'Presidence un de Wiktor Janukowytsch iwwerginn.

Vun 26. November 2002 bis Dezember 2004, an dann nees vum 4. August 2006 bis den 18. Dezember 2007 war den Asarow Vizepremier a Finanzminister an der Regierung Janukowytsch I an II.

Wéi de Janukowytsch bei de Presidentschaftswalen 2010 gewonnen huet, gouf den Asarow eng weider Kéier President vun der Partei vun de Regiounen. Den 11. Mäerz 2010 gouf en zum ukrainesche Ministerpresident gewielt.

## Um Spaweck
CR121

Den **CR121** ass e Chemin repris an de Gemenge Jonglënster, Hiefenech, Waldbëlleg, Bäerdref a Beefort, an an de Kantone Miersch, Iechternach a Gréiwemaacher a geet vun der Kräizung mat der N11 bei Jonglënster an nërdlecher Richtung bis op de Grondhaff.

Den CR121 ass ronn 15,5&nbsp;km laang.

## Um Spaweck
Concepción (Chile)

**Concepción**, offiziell *La Concepción de María Purísima del Nuevo Extremo*, ass eng Stad am Chile. Mat 212.000 Awunner (Stand: 2005) - d'Agglomeratioun huet der 936.100 - ass et no der Haaptstad Santiago deen zweetwichtegste Wirtschaftszentrum vum Land.

Concepción ass eng Hafestad, ronn 500&nbsp;km südlech vu Santiago, a läit um Floss Bío-Bío, deen do an de Pazifeschen Ozean leeft.

Se gouf 1550 vum Pedro de Valdivia gegrënnt. Am Laf vu senger Geschicht gouf se ëmmer nees vun Äerdbiewe betraff, sou 1570, 1657, 1751, 1835, 1939, 1960, a fir d'lescht de 27. Februar 2010.

1818 gouf zu Concepción d'Onofhängegkeet vum Chile ausgeruff.

Concepción ass de Sëtz vum Äerzbistum Concepción a Chef-lieu vun der Regioun Bío-Bío. Et gëtt zwou Universitéiten do, d'Universidad de Concepción, déi 1919 gegrënnt gouf, an d'Universidad del Bío-Bío, vun 1958.

## Fotoalbum vun der Stad Concepción

Fichier:Arco de Medicina UdeC.jpg|
Fichier:Moderno Edificio en Concepción.jpg|
Fichier:Desembocadura del Biobío.jpg|
Fichier:Ex Catedral de Concepción.jpg|
Fichier:Biobus01.jpg|
Fichier:Hotel El Araucano.JPG|
Fichier:Plaza de Armas Concepción.jpg|


## Literatur
* Ida Stevenson Weldon Vernon (1969) *Pedro de Valdivia, Conquistador of Chile*, Greenwood Press
* John Milton Nickles, Marie Siegrist (1965) *Bibliography and Index of Geology Exclusive of North America*, Geological Society of America, v.28

## Kuckt och
* Gran Concepción

## Um Spaweck

* Offiziell Säit vun der Stad Concepción
Concepción

**Concepción** (Spuenesch fir "Empfängnis", mat Bezuch op d'réimesch-kathoulescht Dogma vun der "Onbefleckter Empfängnis") ass:

* e spuenesche weibleche Virnumm (ofgeleet vu *María Concepción*, dacks als *Conchita* oder *Conchi* ofgekierzt);

* den Numm vun enger ganzer Rëtsch vun Uertschaften a Stied (an duerno benannten administrativen Andeelungen):

* Argentinien
** Concepción del Uruguay, Entre Ríos 
** Department Concepción de la Sierra, Misiones
** Concepción de la Sierra
** Departement Concepción (Argentinien)
** Concepción, Corrientes
** Concepción del Bermejo, Chaco
* Bolivien
** Concepción (Santa Cruz)
* Chile
** Provënz Concepción (Chile)
** Concepción (Chile)
* Kolumbien
** Concepción (Antioquia)
** Concepción (Santander) 
* Guatemala
** Concepción Chiquirichapa
** Concepción Huista
** Concepción Las Minas
** Concepción Tutuapa
** Concepción, Sololá
* Mexiko
** Concepción, Campeche
** Concepción, Tabasco 
* Paraguay
** Concepción (Paraguay)
** Department Concepción (Paraguay)
* Peru
** Provënz Concepción (Peru)
** Distrikt Concepción (Junín)
** Concepción, Junín
** Distrikt Concepción (Ayacucho)
** Concepción, Ayacucho
* Philippinnen
** Concepcion, Iloilo
** Concepcion, Misamis Occidental
** Concepcion, Romblon
** Concepcion, Tarlac
* Venezuela
** Concepción, Zulia 
* Vereenegt Staaten
** Concepcíon, Kalifornien
** Nuestra Senora de la Purisima Concepcion de Acuna, Texas

* an och:
** Concepción (Vulkan) - E Vulkan an Nicaragua
** Schluecht bei Concepción - Eng Schluecht am Texaneschen Onofhängegkeetskrich
Alkanen

**Alkanen** (fréier: Paraffinen, Grenzkuelewaasserstoffer) sinn azyklesch an net gesiedegt Kuelewaasserstoffer vun der Strukturformel CnH2n+2. Vum Butan u gëtt et verzweigt Alkanen. Dat sinn d'Isomeren, si ginn als Isoalkanen oder Isoparaffinen (i-Alkanen, i-Paraffinen) bezeechent. Déi normal kettefërmeg Alkanen, déi net veräschtelt sinn, ginn n-Alkanen oder n-Paraffine genannt. D'Cycloalkanen hunn eng Rankstruktur.

## Nomenklatur
Ausser deenen éischte véier Alkane gëtt den Numm vun engem n-Alkan aus enger griichescher Zuel an dem Suffix –an forméiert. D'Zuel gëtt d'Nummer vun de Kuelestoff-Atomer vum n-Alkan un. De Buschtaf n seet, datt et sech ëm e kettefërmegen Alkan handelt.

## Physikalesch Eegenschaften
Déi éischt véier Alkanen (Methan, Ethan, Propan a Butan) si bei Raumtemperatur a bei Atmosphärendrock (1013 hPa) gasfërmeg. Mat 5 bis 16 Kuelestoff-Atomer (Pentan bis Hexadecan) si se flësseg an all Alkan, deen nach méi C-Atomer huet, ass fest.

## Cheemesch Eegenschaften
U sech sinn d'Alkanen inert a reagéiere seele mat anere Produiten. Dofir gi se och Paraffine genannt.

Alkane reagéieren awer mat dem Chlor a mat der Schwiewelsaier fir nei Produiten ze forméieren. Mam Sauerstoff verbrenne se zu Kuelendioxid a Waasser. Aner Reaktioune vun den Alkane sinn de Cracking an d'Isomeriséierung.

## Virkommen
Äerdgas an Äerdueleg besti gréisstendeels aus Alkanen.

## Hierstellung
An der Industrie ginn Alkanen aus dem Äerdgas an aus dem Äerdueleg destilléiert an extrahéiert.

## Uwendung
Alkane ginn als Brennes, Sprit a Léisungsmëttel geholl. Donieft si se wichteg Basisproduiten an der Petrochimie.
 
## Literatur
* Éditions A. De Boeck, Bruxelles, 1979, Chimie organique, A. Dessart - J. Jodogne - J. Paul

## Um Spaweck
Aménagement du territoire zu Lëtzebuerg

Ënner **Aménagement du territoire** (och Raumplanung) ginn Direktive verstane bei deenen de geographesche Raum no sengen natierlechen, wirtschaftlechen a soziale Méiglechkeeten analyséiert gëtt fir e geziilt ze benotzen.
Eng vun de prinzipiellen Ufuerderungen un d'Raumplanung ass den Ëmgang mam Buedem, fir Flächen an Hisiicht vu hiren eegenen Uspréch an deene vun de politeschen Ziler, ze koordinéieren. Déi Koordinatioun geschitt parallel op zwéin Niveauen.

Um horizontalen Niveau sollen an der Raumplanung déi vereenzelt politesch Secteuren integréiert ginn, virun allem do wou d'Benotze vum Buedem eng wichteg Roll spillt wéi z.&nbsp;B. am Transport, an der Ekonomie, an der Ëmwelt, am Urbanismus, an an der ländlecher Entwécklung.

Um vertikale Niveau mécht Raumplanung de Lien tëscht den Interventiounen op nationalem, regionalem, a kommunalem Niveau.

Do donieft ass d'Kooperatioun an d'Koordination op europäeschem an internationalem Niveau och fundamental Aufgab vun deem Fachgebitt.

## Programmer a Pläng zu Lëtzebuerg
*Um nationalen Niveau zielt de *Programme directeur* an d**Plans sectoriels''.
*Um regionalen Niveau gëtt et d**Plans Régionaux*.
*Um kommunalen Niveau gëtt et d*Plans d'Aménagement Généraux*(PAG), an d*Plans d'Aménagement Particuliers* (PAP).

Als weider Ënnerrubrike sinn ze nennen:
* Naturparken
* Iwwerschwemmungsgebidder
* Groussregioun
* Programmer vun der Europäescher Unioun
* International Initiativen

== Raumplanung studéieren ==
D'Raumplanung als Fachgebitt gëtt op villen techneschen Universitéiten als en eegene Studiegang, souwéi am Kader vun anere Studiegäng wéi Architektur, Geographie oder a Buedemkultur, an och op der [[Universitéit Lëtzebuerg]] als "Formation continue en aménagement du territoire" ugebueden. D'Fachgebidder *Raumuerdnung, Stad- a Landschaftsplanung'' sti mat der Raumplanung a staarker Relatioun.
Vancouver

**Vancouver** [ vænˈkuːvɚ ] ass eng Stad am Südweste vu British Columbia un der Westküst vu Kanada. Se läit tëscht der Strooss vu Georgia an de Coast Mountains, eng 45 Kilometer nordwestlech vun der Grenz mat den USA. D'Stad gehéiert zum Regionaldistrikt Metro Vancouver, dee mat 2,25 Milliounen Awunner (2007) déi drëttgréisst Metropolregioun vu Kanada ass. D'Stad Vancouver selwer huet der 611.869(2007).

D'Stad ass nom George Vancouver genannt ginn, deen d'Géigend am 18. Joerhonnert exploréiert a kartographéiert huet. Se ass an den 1860er Joren entstanen an huet sech, nodeem d'Eisebunn 1887 bis dohin duerchgebaut gi war, bannent e puer Joerzéngten zu enger Metropol entwéckelt.

D'Economie huet sech am Ufank op déi natierlech Ressourcë baséiert, déi a British Columbia exploitéiert goufen: Forstwirtschaft, Biergbau, Fëscherei a Landwirtschaft. Den Hafe vu Vancouver huet u Bedeitung gewonnen, nodeem de Panamakanal opgaangen ass. En ass haut dee gréisste vu Kanada an nom Volumen dee gréissten Exporthafe vun Nordamerika.

An deene leschte Joerzéngten huet Vancouver sech ëmmer méi op Servicer an Tourismus spezialiséiert. Och als Produktiounsplaz vu Filmer spillt et eng wichteg Roll.

Vum 12. bis den 28. Februar 2010 waren zu Vancouver déi XXI. Olympesch Wanterspiller.

## Um Spaweck

* City of Vancouver
* Tourism Vancouver
* Discover Vancouver
* Geschicht vu Vancouver
* Konscht a Kultur zu Vancouver
Vancouver (Homonymie)

**Vancouver** ass den Numm vun:
* Vancouver, enger Stad a Kanada;
* Vancouver (Washington), enger Stad an den USA;
* North Vancouver, enger Stad a Kanada;
* West Vancouver, enger Stad a Kanada;

an och:
* dem Kapitän George Vancouver, engem Fuerscher a Kartograph;
* Metro Vancouver, enger Verwaltungsregioun an der kanadescher Provënz British Columbia;
* Vancouver Island, enger Insel virun der Westküst vu Kanada;
* Mount Vancouver, engem Bierg op der Grenz vun Alaska an dem Yukon Territory
Naturschutz

De Begrëff **Naturschutz** ëmfaasst all Ënnersich a Moossname fir d'Erhalen an d'Renaturéierung vun der Leeschtungsfäegkeet vum Naturhaushalt. En nohaltegt Benotzen duerch de Mënsch gëtt ugestrieft. Den Naturhaushalt soll als Liewensgrondlag vum Mënsch, a wéinst dem eegene Wäert vun der Natur, geschützt ginn.

Wichteg Elementer am Naturschutz sinn:
* Naturlandschaften,
* Naturdenkmäler
* Naturschutzgebidder,
* Nationalparken,
* Naturparken,
* Geschützt Landschaftsdeeler,
* Geschützt Biotopen,
* Rar Planzen an Déieren,
* Waasserschutzgebidder,
* Mouerlandschaften,
* Aagebidder,
* etc.

De Naturschutz beschäftegt sech och mat de Standuertfaktoren: Buedemschutz, Mikroklima, Preventioune vu Loftverschmotzungen, Schutz géint de Kaméidi souwéi anere potentiell schiedlechen Aflëss wéi zum Beispill d'Bewegungen, d'Zerschneiden an d'Isolatioun vu Liewensraim. An de leschte Joerzéngten huet den Naturschutz och am Beräich vu Siidlungen an op landwirtschaftleche Flächen u Bedeitung gewonnen.

D'Praxis vum Naturschutz fënnt ee virun allem op regionalem a lokalem Niveau. Déi rechtlech Instrumenter vum Naturschutz sinn allerdéngs a ville Länner um nationalen Niveau verankert. An der Europäescher Unioun gewannen och europawäit Programmer a Reegelungen u Bedeitung, sou z.&nbsp;B. Natura 2000, Fauna-Flora-Habitatdirektiv oder och déi Europäesch Waasserkaderdirektiv, déi indirekt grouss Auswierkungen op den Naturschutz wäerten hunn.

## Literatur
* Europäische Kommission (2002): *EU-Brennpunkt Naturschutz*, Amt für amtliche Veröffentlichungen der Europäische Gemeinschaften, Lëtzebuerg, ISBN 92-894-1404-9
* Harald Plachter (1991): *Naturschutz*. Gustav Fischer, Stuttgart und Jena, ISBN 3-437-20456-4.
National Bowl

D**'National Bowl**, och dacks *Milton Keynes Bowl* genannt, ass eng Event-Plaz an der englescher Stad Milton Keynes. Et ass eng vun den beléiftste Plaze fir Open-Air Concerten an England. Si gouf 1979 ugeluecht, an zanterhier hu schonn eng Rëtsch weltbekannte Bands do gespillt, wei zum Beispill AC/DC (2001), Bon Jovi (1989, 1993, 1996, 2001, 2006), Bryan Adams (1991), Deep Purple (2006), Foo Fighters (1998), Green Day (2005), Linkin Park (2008), Megadeth (1993, 2001), Metallica (1993, 1999), de Michael Jackson (1988), Queen (1982), Robbie Williams (2001, 2006), Nickelback (2006) a Satus Quo (1984), fir der nëmmen e puer ze nennen.

## Livealben
Ënner anerem d'Rockbands Linkin Park, Queen, Green Day a Status Quo hu mat *Road To Revolution - Live At Milton Keynes* (Linkin Park, 2008), *Queen On Fire - Live At The Bowl* (Queen, 1982, verëffentlecht 2004), *Bullet In A Bible* (2005) an *End Of The Road* (Status Quo, 1985) Live-CD/DVDe vun hirem Concert an der National Bowl erausbruecht. *End Of The Road* war de leschte Concert vu Status Quo als Tourband.

Den Numm "National Bowl" kënnt vun der Form vun der Plaz, déi engem Amphitheater gläicht. D'Plaz ass entstane wéi eng fréier Leemkaul vun den Zillefabrécken aus der Géigend opgefëllt gouf, a ronderëm en Talli an Niereform, mat Terrassementsreschter ugeluecht gouf. Den Hallefkrees huet e Radius vu ronn 250 Meter.

1992 hat Sony/Pace d'Plaz kaaft, an eng festgebaute Bün opgeriicht.

Geographesch Koordinaten:
Kurmanbek Bakijew

De **Kurmanbek Salijewitsch Bakijew** ( Курманбек Салиевич Бакиев), gebuer den 1. August 1949 zu Massadan bei Susak am haitege Kirgisistan (deemools Kirgisesch Sozialistisch Sowjetrepublik, *Kirgisesch SSR*), war vun 2005 bis 2010 Staatspresident vum Kirgisistan.

## Liewen
1972 huet de Bakijew e Studium an der Elektrotechnik ofgeschloss an am russesche Samara geschafft. No sengem Militärdéngscht, 1974 bis 1976, goung hien hannescht an de Kirgisistan, wou en an enger Steckerfabrik zu Dschalal-Abad geschafft huet, vun där en 1990 Direkter gouf.

Zanter 1990 hat hie verschidde politesch Ämter an der sowjettescher Kommunistescher Partei. 1995 gouf e vum President Askar Akajew zum Gouverneur vum Oblus Dschalal-Abad ernannt. 1997 gouf e Gouverneur vum Oblus Tschüi.

Den 21.&nbsp;Dezember 2000 gouf e Premierminister vum Kirgisistan, ass awer no 17 Méint zeréckgetrueden, wéi an der südkirgisescher Stad Aksy sechs Demonstrante vun der Police erschoss gi waren.

Duerno gouf en de President vun enger vun de sëllegen oppositionelle Beweegungen am Kirgisistan. No der Tulperevolutioun gouf en de 24.&nbsp;Mäerz 2005 Chef vun enger Iwwergangsregierung an den Dag drop als Iwwergankspresident ernannt. Den 10.&nbsp;Juli 2005 gouf de Bakijew mat 88,9 % vun de Stëmmen (bei 74,6 % Walbedeelegung) als President vum Kirgisistan gewielt an de 14.&nbsp;August 2005 vereedegt.

Am Oktober 2007 huet de Bakijew e Referendum iwwer eng Ännerung vun der Verfassung organiséiere gelooss, fir datt de Staatspresident méi Pouvoire sollt hunn. Wéi dat ugeholl gi war, huet hien d'Parlament opgeléist an d'Regierung entlooss. Am Dezember 2007 gouf et Neiwalen, déi vun der Partei „Ak Dschol“ (déi hien ënnerstëtzt) gewonne goufen.

Bei den Onrouen am Abrëll 2010 huet d'Oppositioun ugekënnegt, de Bakijew wier de 7. Abrëll 2010 gestierzt ginn an hätt sech an d'Ausland ofgesat; si hätten elo d'Muecht am Staat. Hien huet de 16. Abrëll offiziell säi Récktrëtt erkläert.

### Exil

## Um Spaweck
* Websäit vum kirgisesche Staatspresident (op Kirgisesch, Englesch a Russesch)
E-Bass

En **E-Bass**, dacks och nëmme **Bass** genannt, ass e Säiteninstrument, dat um Prinzip vun enger E-Gittar baséiert a vum Kontrabass ofstaamt.

## Opbau
E Bass huet normalerweis 4 oder 5 Säiten. Et gëtt awer e puer Ausname mat 3,6 oder souguer 7 Säiten.
De Korpus ass flächeméisseg méi grouss wéi dee vun enger E-Gittar, awer net onbedéngt méi déck. Den Hals ass e bëssche méi laang, wat mat sech bréngt datt den Ofstand tëscht de Bënn méi grouss wéi bei enger Gittar ass. Ausserdeem läit den Hals e bëssche méi héich, wat den Ofstand tëscht de Säiten an dem Grëffbriet vergréissert. D'Säite si proportionell gesinn och méi laang a méi déck wéi bei enger Gittar. Normalerweis variéiert d'Zuel vun de Bënn bei engem Bass tëscht 20 an 24.

## Funktioun
Fir déi déif Téin ze generéieren, mussen d'Säite vun engem Bass ganz déck sinn. D'Tounabnehmer, déi an der Mëtt vum Korpus, ënner de Säiten, placéiert sinn, huelen, wéi bei enger elektrescher Gittar, d'Schwéngunge vun den ugespillte Säiten op. Dës ginn dann an elektresch Signaler ëmgewandelt. Dës Signaler sinn als éischt mat Dräireegeler an duerno mat enger Buchs ënnen um Korpus verbonnen, a fléissen duerch een an där Buchs agestachene Kabel an de Bass-Verstäerker, deen da schlussendlech de gespillten Toun vu sech gëtt.

## Spilltechnik
Meeschtens ginn d'Säite vum Bass mat de Fangere *ugeschloen*, dobäi entsteet en zimmlech déiwen Toun. Verschidde Bassiste spillen awer léiwer mat engem Plektrum, derbäikomme méi déi héich Frequenzen eraus. Et gëtt awer och nach aner Spilltechniken, wei d'Slap- a Pop-Technik. Heibäi ginn d'Säite mam Daum ugeschloen, respektiv gerass, wat och e ganz aggressiven Toun mat héije Frequenze vu sech gëtt. E bëssche méi seelen ass den Tapping, dee bal nëmme bei Soloe benotzt gëtt.
## Stëmmen
En E-Bass ass normalerweis an *E* respektiv a *B* a Quarte gestëmmt. Dobäi ass déi déck Säit am déifsten an déi dënn Säit am héchsten. Fir verschidden Zwecker kënnen d'Säiten och, parallel oder eenzel, erof gestëmmt ginn. Verschidde bekannte Bassisten hunn hir eege Stëmmung entworf, well et hinnen da méi liicht fält hir Basslinnen ze spillen.

## Produzenten
Deen éischten E-Bass war e Fender Precision Bass a gouf an de 50er Jore vum Leo Fender produzéiert. Haut gëtt e vun enger ganzer Rei aneren Hiersteller kopéiert. Et goufen awer och vill aner Modeller konstruéiert, vu Produzente wéi Ibanez, Warwick oder Rickenbacker.

## Verwandten Instrumenter
Den E-Bass staamt vum Kontrabass of a gläicht ëm och.

Nieft dem "normalen" E-Bass gëtt et och nach aner Bäss, wéi den akustesche Bass, deen net elektronesch, mä mat enger Schallkescht verstäerkt gëtt oder de *Fretless*-Bass, deen, wéi den Numm et schonn seet, keng Bënn huet. Et gëtt och Bäss, déi speziell fir Lenkshänner konstruéiert sinn.

## Um Spaweck

* Bizar E-Bäss
Säit (Instrument)

Eng **Säit** ass e flexibelt Material, dat op Säiteninstrumenter (Gittar, Bass, Harf asw.), Tasteninstrumenter (Piano, Cembalo, Hackbried asw.) oder Sträichinstrumenter (Gei, Cello, Kontrabass) opgespaant gëtt.

Doduerch datt se gezupft, ugeschloen oder gestrach ginn, fänken d'Säiten un ze vibréieren a maache mat Hëllef vun engem elektresche Verstäerker oder enger Resonanzkëscht en Toun. 
D'Tounhéicht variéiert mat der Déckt, der Form an der Längt vun de Säiten an den Toun selwer variéiert mam Material mat deem d'Säit zum Vibréiere bruecht gëtt.
 
D'Säite besti meeschtens aus Drot, Daarm, Planzefaseren oder Nylon. Si kënne ganz glat, oder, haaptsächlech fir déif Téin, gekréngelt sinn.
Plektrum

E **Plektrum** (Mz: *Plektren*) ass eng kleng, dräieckeg Plack, mat där een d'Säiten vun enger Gittar, engem Bass oder enger Mandolin "uschléit". Wann een d'Säite mat engem Plektrum uschléit, entsteet e méi markanten a méi haarden Toun, wéi wann een se mat de Fangeren zupft. Dat variéiert allerdéngs mat der Déckt an dem Material vum Plektrum, der Spillmanéier vum Musikant an der Zort an der Qualitéit vun de Säiten.

Plektre si meeschtens aus Nylon, Plastik, Metall, Holz oder Steen. Hir Déckt variéiert tëscht 0,1mm an 0,5mm. D'Form ass meeschtens dräieckeg an den Duerchmiesser läit tëscht 2–3&nbsp;cm, jee no der Gréisst vun de Fangere vum Spiller.

## Um Spaweck
Gittar

D**'Gittare** si Säiteninstrumenter.

Et gëtt verschidden Aarte vun Gittaren:

* Klassesch Gittar
* Akustesch Gittar
* Elektresch Gittar
* Hallefakustesch Gittar
* Double-Neck Gittar
* Bassgittar
* Elektresche Bass

## Um Spaweck
Notker Heinrich Becker

Den **Notker Heinrich Becker**, gebuer den 23. Mäerz 1883 zu Mülheim an der Ruhr, a gestuerwen den 28. Abrëll 1978 an der Benediktinerabtei Maria Laach, war e Moler, Konschthandwierker a Benediktinerbrudder.

## Wierker
* Molereien (1924-1927) an der Parkierch zu Diddeleng
* Molereien (1936-1937) an der Par- an Dekanatskierch zu Miersch
* Molereien (1927-1928) an der Kapell vum Benediktinerinneklouschter zu Peppeng
Säit

Mat **Säit** ka gemengt sinn:
* eng Fläch op engem méidimensionale Kierper ("viischt Säit, hënnescht Säit,"...);
* bei engem gebonnenen Dréckereiprodukt aus méi Blieder (Buch, Zäitschrëft), eng eenzel (dacks duerchnummeréiert) Fläch;
* an engem Raum dat, wat net am Mëttelpunkt steet, wat *op der Säit* ass;
* bei Säiteninstrumenter (Chordophonen), dat, wat un d'Vibréiere bruecht gëtt, fir en Toun ze produzéieren; kuckt: Säit (Instrument).
Akustesche Bass

En **Akustesche Bass** ass e Säiteninstrument an de Virgänger vum E-Bass.

Den Opbau gläicht deem vun engem E-Bass, allerdéngs gëtt den Toun net mat Pick-Ups verstäerkt, mä, genee wéi bei der klassescher oder akustescher Gittar, mat enger Schallkëscht.

De Korpus an den Hals sinn aus Holz, an d'Säite sinn aus Metall.

Bäss hu meeschtens 4 oder 5 Säiten.
Klassesch Gittar

Eng **klassech [[Gittar]]** ass en Säiteninstrument.

D'klassech Gittar besteht aus engem Hals, op deem 22 Benn sinn, enger Kappplack, op där d'Stëmmwierbele fir déi eenzel Säite festgemaach sinn, 6 Säiten an engem Korpus, deen d'Funktioun vun enger Schallkëscht huet. D'Säite sinn aus Nylon a verlafe vun der Kappplack, wou si an d'Mechanik vun de Stëmmwierbelen agestach si bis an d'Mëtt vum Korpus. D'Säite gi mat de Fangeren "ugeschloen", wouduerch se unfänken ze vibréieren. De luesen Toun, dee bei de Vibratiounen entsteet, gëtt duerch d'Schallkëscht verstäerkt, soudatt een en ouni Weideres héiere kann.
 
Op Concerten a grousse Raim gëtt den Toun allerdéngs mat enger Verstäerkeranlag verstäerkt.

## Um Spaweck
Folk-Gittar

Eng **Folk-Gittar** (och **akustesch Gittar** genannt) ass eng Gittar, déi der klassescher Gittar ganz staark gläicht.
 
Den Opbau ass och genee d'selwecht wei dee vun enger klassescher Gittar, mat deem Ënnerscheed, datt d'Säiten aus Stol sinn, an net aus Nylon.
 
Ausserdeem kann een eng Folk-Gittar mat Hëllef vun enger agebauter Mechanik un en aktive Verstäerker uschléissen, fir den Toun besser ze héieren, zum Beispill op Concerten.
Fédération luxembourgeoise de marche populaire

D**'Lëtzebuerger Wandersportfederatioun**, offiziell **Fédération luxembourgeoise de marche populaire**, gekierzt **FLMP**, ass den nationalen Daachverband vun den Organisatiounen, déi sech dem Wandere verschreiwen. Et ass eng sportlech, mä net kompetitiv Federatioun.

D'FLMP ass 1972 gegrënnt an de 14. Juni 2006 am Handelsregëster als ASBL registréiert ginn.

Se huet hire Sëtz zu Stroossen an ass Member vum COSL an zënter 1972 vum internationale Vollekssportverband (IVV) ( *Internationaler Volkssportverband*;  *Fédération internationale des sports populaires*, gekierzt FISP), deen 1968 zu Lindau vu Veräiner aus Däitschland, der Schwäiz, Liechtenstein an Éisträich gegrënnt gouf.

## Geschicht
D'FLMP ass 1972 gegrënnt ginn. D'Grënnungsmembere waren d'Veräiner Starfighter Footing Team (Bieles), *Eurotramps* (Beetebuerg) an *Entre bons amis* (Lenneng).

## Organisatioun
De President vun der FLMP ass zënter 2021 de Romain Buschmann.

### Fréier Presidenten
* René Hochstrass (1972 - )
* …
* Raymond Claude (2004 - )
* Léon Gryseleyn (?? - ??)
* …

### Membere vun der FLMP
46 Wanderveräiner si Member bei der FLMP. Si organiséieren all Joer ronn 80 Wanderungen, un deenen am Schnëtt ronn 1.000 Wanderer deelhuelen.

## Kuckt och
* Lëscht vun de lëtzebuergesche Wanderveräiner
* Wanderweeër zu Lëtzebuerg

## Um Spaweck
* Internetsäit vu der Fédération luxembourgeoise de marche populaire
Lëscht vun de lëtzebuergesche Wanderveräiner

Déi Wanderveräiner, déi Member bei der Fédération luxembourgeoise de marche populaire (FLMP) sinn, droen eng eedäiteg Nummer, cf. FLMP-Nr. an der Tabell.

## Kuckt och
* Fédération luxembourgeoise de marche populaire
* Wanderweeër zu Lëtzebuerg

## Um Spaweck
*Fédération luxembourgeoise de marche populaire
Katalanesch Erëffnung

D**'Katalanesch Erëffnung** ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen E01 bis E09 klassifizéiert.

D'Katalanesch Erëffnung fänkt mat de follgenden Zich un:

:**1. d4 Sf6**
:**2. c4 e6**
:** 3. g3**

D'Katalanesch Erëffnung kann och duerch Zuchëmstellung iwwer d'Ofgeleent Dammegambit erreecht ginn: 1. d4 d5 2. c4 e6 3. Sf3 Sf6 4. g3.

## Varianten
### Oppe Variant
* 1. d4 Sf6 2. c4 e6 3. g3 d5 4. Lg2 dxc4

### Zoue Variant
* 1. d4 Sf6 2. c4 e6 3. g3 d5 4. Lg2 Le7 5. Sf3 0-0

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Katalanesch Erëffnung ënner de Schlësselen E01 bis E09 klassifizéiert.
* E01: 1. d4 Sf6 2. c4 e6 3. g3 d5 4. Lg2
* E02: 1. d4 Sf6 2. c4 e6 3. g3 d5 4. Lg2 dxc4 5. Da4+
* E03: 1. d4 Sf6 2. c4 e6 3. g3 d5 4. Lg2 dxc4 5. Da4+ Sbd7 6. Dxc4
* E04: 1. d4 Sf6 2. c4 e6 3. g3 d5 4. Lg2 dxc4 5. Sf3
* E05: 1. d4 Sf6 2. c4 e6 3. g3 d5 4. Lg2 dxc4 5. Sf3 Le7
* E06: 1. d4 Sf6 2. c4 e6 3. g3 d5 4. Lg2 Le7 5. Sf3
* E07: 1. d4 Sf6 2. c4 e6 3. g3 d5 4. Lg2 Le7 5. Sf3 0-0 6. 0-0 Sbd7
* E08: 1. d4 Sf6 2. c4 e6 3. g3 d5 4. Lg2 Le7 5. Sf3 0-0 6. 0-0 Sbd7 7. Dc2
* E09: 1. d4 Sf6 2. c4 e6 3. g3 d5 4. Lg2 Le7 5. Sf3 0-0 6. 0-0 Sbd7 7. Dc2 c6 8. Sbd2

## Literatur
* Alexander Raetsky a Maxim Chetverik: *The Catalan*. Everyman Chess, 2004, ISBN 1-85744-346-2
* Angus Dunnington: *Winning with the Catalan*. International Chess Enterprises, 1997, ISBN 1-879479-69-9
* Nigel Davies: *Play the Catalan*. Everyman Chess, 2009, ISBN 1-85744-591-0

## Kuckt och
* Schachnotatioun
Torre-Ugrëff

Den **Torre-Ugrëff** ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A46 klassifizéiert.

Den Torre-Ugrëff fänkt mat de follgenden Zich un:

:**1. d4 Sf6**
:**2. Sf3 e6**
:**3. Lg5**

## Enzyklopedie vun de Schacherëffnungen
An der Enzyklopedie vun de Schacherëffnungen ass den Torre-Ugrëff ënner dem Schlëssel A46 klassifizéiert.
* A46: 1. d4 Sf6 2. Sf3

## Kuckt och
* Schachnotatioun
Cavalier (Militärarchitektur)

E **Cavalier**, och nach **Courtinëkaz** oder **Bastiounskaz** genannt (dt.: **Kavalier**) ass eng erhéicht Geschëtzpositioun am bastionéierte Festungsbau, déi op eng Courtine oder eng Bastioun gebaut gëtt an domat iwwer all déi aner Wierker ronderëm feiere kann. E kann als temporärt oder permanent Wierk gebaut ginn.

## Entwécklung

D'Originë vun de Cavaliere leien am mëttelalterleche Buergen- a Festungsbau bei de sougenannte ′Kazen′, dat heescht, opgeschoddene Buedem hanner enger Buerg- oder Stadmauer, fir op der sou geschaafter Plattform Kanoune kënnen ze placéieren. Verschiddentlech gouf gläichzäiteg d′Stadmauer op deem Deel e bëssen no bausse gebaut, fir et de Verdeedeger z'erméiglechen, vun de Flanke vun der Kaz d′Mauer besser ze schützen. Och Bollwierker goufe mat Kazen équipéiert fir si ze verstäerken. Dëst war d′Reaktioun op d′Entwécklung vun der Artillerie, déi op de schmuele Wiergäng vun de mëttelalterleche Mauere keng Plaz hat. Vun der Gréisst hier däerften sou Kazen et méiglech gemaach hunn, e puer Stécker Artillerie gläichzäiteg opzestellen, et kann een dofir vun ëm déi 200 m2 Fläch fir sou eng Kaz ausgoen. Et huet sech awer hei ëm temporär Mesurë gehandelt, déi et an Zäite vu Belagerung de Verdeedeger erméiglech hunn, schwaach Plazen ze verstäerken.

Cavaliere goufen am spéide 16. Joerhonnert als Weiderentwécklung vu Kazen als permanent Wierker gebaut an am bastionéierte Festungsbau integréiert. De Prinzip ass awer de selwechte bliwwen. Si haten eng eckeg oder eng hallefronn Form, mat enger Ramp no hanne fir Geschützer kënnen op d'Plaz ze rullen. Jee no Emplacement ënnerscheet een tëscht Courtinëkaz oder Bastiounskaz. Goufe si op Bastioune gebaut, hu si de Bastiounshaff ersat a louchen an der Kehl vun der Bastioun.

Am polygonale Festungsbau bezeechent ′Cavalier′ Kasemattegewölben, op deenen Emplacementer fir schwéier Artillerie sinn.

D'Wuert ′Cavalier′ staamt aus dem Franséischen. Am däitschsproochege Raum gouf de Begrëff ′Katze′ duerch ′Kavalier′ oder ′Cavalier′ fir Bastiounskazen ersat, ma den Terme ′Katze′ ass awer mat eegestännege Bedeitungen am Gebrauch bliwwen. Am flammännesche Sproochgebrauch gëtt vu ′Kat′ geschwat.

## Funktioun

Cavaliere waren erhéichte Geschützstellungen, déi iwwer den anere Festungswierker erausstoungen an dowéinst e bessert Schossfeld haten. Zesumme mat kasemattéierte Geschützstellungen an de Facen a Flanke vun enger Bastioun, konnt de Géigner vun e puer Héichten ënner Feier geholl ginn. De Cavalier vun der Bastioun Marie vun der Festung Lëtzebuerg war sou zum Beispill den héchste Punkt vun der ganzer Neipaartsfront (mat 325,3 m iwwer Mieresspigel). Vun dëse Positioune war et méiglech méi wäit an de Glacis ze schéissen, allerdéngs waren dës Stellungen duerch hir erhéichte Positioun och besser Ziler fir Belagerungstruppen.

## Beispiller

*Cavaliers Berlaimont, Marie, Camus a Jost (Festung Lëtzebuerg)
Nu Metal

Den **Nu Metal** ass e Musekgenre, dee sech an de spéiden 1990er Joren aus dem Genre Metal erausentwéckelt huet. 
Den Numm *Nu Metal* staamt vun *New Metal*, wat souvill heescht wéi *Neie Metal*.

Déi haut wuel bekanntsten Nu-Metal Gruppe si Linkin Park an d'Deftones.

## Stil
De Musekstil läit tëscht Metal an Alternative. D'Gittar(en) an de Gesank stinn däitlech am Vierdergrond. Allerdéngs hunn d'Gittaren an de Bass eng mei rhythmesch wéi melodesch Roll. Duerch déi séier, haart an einfach Riffs si Soloen nëmmen nach eng Seelenheet. Et gëtt och manner mat Effekter wéi Verzerrung, Compressor oder Wah-Wah geschafft, d'Gittaren an zumools de Bass sinn dacks "clean". D'Batterie ass meeschtens och ganz einfach rhythmesch a grooveg gestalt.

Eng typesch Nu-Metal-Besetzung wier: E-Gittar, E-Bass, Batterie, Gesank, Hannergrondgesank, Keyboard. Dacks sinn och nach en MC an en DJ oder Turntabler vertrueden.

## E puer bekannt Gruppen
* Deftones
* KoRn
* Limp Bizkit
* Linkin Park
* Mudvayne
* Nonpoint
* Papa Roach
* P.O.D
* Slipknot
* Static-X
Laneuveville-lès-Lorquin

**Laneuveville-lès-Lorquin** ass eng franséisch Gemeng am Departement Moselle an der Regioun Grand Est.
Mittersheim

**Mittersheim** ass eng franséisch Gemeng am Departement Moselle an der Regioun Grand Est.

D'Uertschaft läit am Parc naturel régional de Lorraine.
Isobutan

**Isobutan** oder **2-Methylpropan** ass e ramifiéierte Kuelewaasserstoff, deen zu den Alkane gehéiert. D'Famill vun de **Butane** besteet aus zwéin Isomeren, dem n-Butan an dem **Isobutan**.

## Physikalesch Eegenschaften
Isobutan huet keng Faarf a kee Geroch. En ass ganz liicht ze verflëssege wéinst sengem héije Kachpunkt. E gëtt dofir mat wéineg Drock ënner flësseger Form a Gasfläschen transportéiert.

## Cheemesch Eegenschaften
Isobutan brennt un der Loft. Mam Sauerstoff gemëscht ass en explosiv. Bei der Verbrennung entsteet Kuelendioxid a Waasser.

: \mathrm{ 2\,C_4H_{10} + 13\,O_2 \rightarrow 8\,CO_2 + 10\,H_2O}

Mat den Halogenen Chlor a Brom forméiert den Isobutan Substitutiounsproduiten.

## Virkommen
Isobutan kënnt am Äerdgas an am Pëtrol vir. Donieft entsteet en an de Raffinerien a beim Cracking.

## Uwendung
Isobutan ass ee vun den Haaptbestanddeeler vum Flësseggas. E gëtt an Drockfläsche gelagert a mam Butan gemëscht als Brennes benotzt. Gasfläsche mat Isobutan sollen op kille Plaze lageren a vu liichtentzündlechem Material ewechbleiwen. An der Chimie gëtt Isobutan geholl fir Alkylatbenzin hierzestellen.

## Auswierkungen op d'Gesondheet
A groussen Dose wierkt Isobutan narkotesch.

## Literatur
* Éditions A. De Boeck, Bruxelles, 1979, Chimie organique, A. Dessart - J. Jodogne - J. Paul
Bauer (Schach)

De **Bauer**, Unicode: ♙♟, ass eng Figur beim Schachspill. An der Grondstellung vun enger Schachpartie huet jiddwer Partei aacht Baueren.

## Kuckt och
* Bauerenendspill

## Um Spaweck
Ungaresch Verdeedegung

D**'Ungaresch Verdeedegung** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C50 klassifizéiert.

D'Ungaresch Verdeedegung fänkt mat de follgenden Zich un:

:**1. e4 e5**
:**2. Sf3 Sc6**
:**3. Lc4 Le7**

## Kuckt och
* Schachnotatioun
Behren-lès-Forbach

**Behren-lès-Forbach** ass eng franséisch Uertschaft a Gemeng am Departement Moselle an der Regioun Grand Est.

2010 krut d'Gemeng de Label « Ville Internet @@ »
Neopentan

**Neopentan** oder **2,2-Dimethylpropan** ass en aliphatesche Kuelewaasserstoff, deen zu der Famill vun den Alkane gehéiert. Et ass ee vun deenen dräi Isomeren aus der Grupp vun de **Pentanen**, déi nach aus n-Pentan an Isopentan besteet.

## Physikalesch Eegenschaften
Neopentan ass e Gas ouni Faarf.

## Cheemesch Eegenschaften
Neopentan ass liicht brennbar a verbrennt mat Sauerstoff zu Kuelendioxid a Waasser.

: \mathrm{C_5H_{12} + 8\,O_2 \rightarrow 5\,CO_2 + 6\,H_2O}

## Virkommen
Neopentan kënnt am Äerdgas an am Pëtrol vir an entsteet beim Cracking.

## Uwendung
Neopentane gëtt geholl fir Kautschuk hierzestellen.

## Um Spaweck
* https://web.archive.org/web/20080221083745/http://www.reptox.csst.qc.ca/produit.asp?no_produit=7443&nom=N%E9opentane
Farschviller

**Farschviller** ass eng franséisch Uertschaft a Gemeng am Departement Moselle an der Regioun Grand Est.
Lech Kaczyński

De **Lech Aleksander Kaczyński** [ ˈlɛx alɛˈksandɛr kaˈtʂɨɲskʲi ], gebuer den 18. Juni 1949 zu Żoliborz (Warschau), a gestuerwen den 10. Abrëll 2010 zu Smolensk, war e polnesche Politiker vun der Partei *Prawo i Sprawiedliwość* ("Gesetz a Justiz", PiS), a vun 2005 bis zu sengem Doud President vun der Republik Polen.

## Liewen
Als Kand hat de Lech Kaczyński mat sengem Zwillingsbrudder Jarosław 1962 grousse Succès am Film *O dwóch takich, co ukradli księżyc* ("Déi Zwéin, déi de Mound geklaut hunn"). Hien huet op der Universitéit Warschau Droit a Verwaltung studéiert an op der Uni vu Gdańsk 1980 en Doktorat gemaach. 1990 ass en an Aarbechtsrecht habilitéiert ginn. Duerno war e Professer op der Universitéit Gdańsk an an der Kardinol Stefan Wyszyński Universitéit zu Warschau.

Zanter den 1970er Jore war hien an der pro-demokratescher, anti-kommunistescher Beweegung a Polen, dem Verdeedegungscomité vun den Aarbechter, an der onofhängeger Gewerkschaftsbeweegung aktiv. 1980 gouf e Conseiller vum Inter-Entreprisë Streikcomité vun der Gdańsker Schëffswerft an der Gewerkschaft Solidarność, woufir en 1981 als "*anti-sozialescht Element*" an de Prisong gestach gouf.

Wéi Solidarność Enn vun den 1980er Jore legaliséiert gouf, ass de Lech Kaczyński Beroder vum Lech Wałęsa ginn an huet vum Februar bis den Abrëll 1989 un de Verhandlunge vum Ronnen Dësch deelgeholl.

Am Juni 1989 gouf hien an de polnesche Senat gewielt a gouf Vizepresident vun der NSZZ Solidarność. 1991 gouf en an d'Parlament gewielt. Wéi de Lech Wałęsa am Dezember 1990 President gouf blouf de Kaczyński säi perséinleche Conseiller a gouf Minister fir Sécherheet (bis 1992).

De Lech Kaczyński gouf President vun der Ieweschter Kontrollchamber vu Polen (*Najwyższa Izba Kontroli*, NIK) (bis Mee 1995) a méi spéit Justizminister a Procureur général an der Regierung vum Jerzy Buzek(Juni 2000 bis Juli 2001).

2001 huet hie mat sengem Brudder Jarosław déi konservativ Partei *Prawo i Sprawiedliwość* – PiS - gegrënnt. De Lech Kaczyński war vun 2001 bis 2003 President vun der Partei, zanterhier ass et säin Zwillingsbrudder.

Vun 2002 bis den 22. Dezember 2005 war hie Buergermeeschter vu Warschau, ier en den Dag drop zum President vun der Republik Polen ernannt gouf. Den 10. Abrëll 2010 ass hien, zesumme mat senger Fra, der Maria Kaczyńska, an enger 90 anere Passagéier, bei engem Fligeraccident ëm d'Liewe komm, wéi d'Tupolev Tu-154 vun der polnescher Arméi, déi hätt sollen eng Delegatioun vun héije Vertrieder vu Staat an Arméi op eng Commemoratiounsfeier fir d'Massaker vu Katyn bréngen, beim Ufluch op de Fluchhafe vu Smolensk erofgefall ass.

## Um Spaweck
Haute-Ham

**Haute-Ham** ass eng franséisch Uertschaft am Departement Moselle an der Regioun Grand Est. D'Duerf gehéiert zur Gemeng Basse-Ham déi zanter 1659 zu Frankräich gehéiert.
Voiture M6

D**'Voituren M6** sinn eng Serie vu belsche Voiturë fir den InterCity Betrib. Si hunn 2 Stäck a goufe vum Konsortium Alstom-Bombardier gebaut. Bis Enn 2011 wëll d'SNCB 492 Stéck an den Asaz bréngen.

## Typpen
*D'M6 A si reng éischt Klass Voituren.
*D'M6 B si reng zweet Klass Voituren.
*D'M6 (A)BD si Voituren déi speziell un d'Besoine vu kierperlech behënnerte Passagéier oder vu Cyclisten adaptéiert sinn. Si hunn eng déif geluechten Dier, déi et méi einfach mécht mat engem Vëlo oder Rullstull eranzeklammen. 
*D'M6 Bx sinn als Steierween ausgeluechte Voituren, déi et méiglech maachen, datt den Zuch reversibel gëtt. Si si speziell fir den Asaz mat de belsche Lokomotive vun der Serie 27 ausgeluecht. Si kënnen awer och mat de Serien 13 an 21 agesat ginn.

Theoreetesch ass d'Material fir d'Belsch a Lëtzebuerg zougelooss, mä an der Praxis kommen d'Steierween zu Lëtzebuerg net an den Asaz. Dat läit ënner anerem dorun datt d'Lokomotive vun der Serie 27 zu Lëtzebuerg net zougelooss sinn.

## Asaz

Den 19. November 2002 ass den éischten M6 Zuch tescht Ostende a Bréissel gefuer.

* Intercity E: Knokke/Blankenberge - Gent - Bréissel - Genk - Léck/Tongeren (all Kéier 2 Hallef Rammen) ; 
* Intercity H: Mouscron - Tournai - Ath - Bréissel - Schaerbeek (a Spëtzenzäiten) ; 
* Intercity I: Charleroi - Nivelles - Bréissel - Malines - Antwerpen ; 
* InterCity J: Bréissel - Namur - Arel - Lëtzebuerg (a Spëtzenzäiten) ; 
* Intercity M: Bréissel - Namur - Dinant/Léck/Liers (all Kéier 2 Hallef Ramen a Spëtzenzäiten);
* Intercity N: Charleroi - Nivelles - Bréissel - Malines - Antwerpen - Essen

## Um Spaweck
D'M6er um rail.lu